CELEX: 32014D0670
Language: et
Date: 2014-06-23 00:00:00
Title: 2014/670/Euratom: Nõukogu otsus, 23. juuni 2014 , millega kiidetakse heaks Euroopa Komisjoni poolt Euroopa Aatomienergiaühenduse nimel ühelt poolt Euroopa Liidu, Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu sõlmimine

20.9.2014   
            
            
               ET
            
            
               Euroopa Liidu Teataja
            
            
               L 278/8
            
         NÕUKOGU OTSUS,
   23. juuni 2014,
   millega kiidetakse heaks Euroopa Komisjoni poolt Euroopa Aatomienergiaühenduse nimel ühelt poolt Euroopa Liidu, Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu sõlmimine
   
      (2014/670/Euratom)
   
   EUROOPA LIIDU NÕUKOGU,
   võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,
   võttes arvesse Euroopa Komisjoni soovitust
   ning arvestades järgmist:
   
               (1)
            
            
               22. jaanuaril 2007 volitas nõukogu Euroopa Komisjoni alustama Ukrainaga läbirääkimisi uue lepingu sõlmimiseks Euroopa Liidu ja Ukraina vahel, et asendada partnerlus- ja koostööleping (1).
            
         
               (2)
            
            
               Võttes arvesse lepinguosaliste tihedaid ajaloolisi sidemeid ja üha süvenevaid suhteid ning nende soovi oma suhteid kaugele vaataval ja innovatiivsel viisil veelgi tugevdada ja laiendada, viidi ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu (edaspidi „leping”) läbirääkimised edukalt lõpule ja leping parafeeriti 2012. aastal.
            
         
               (3)
            
            
               Euroopa Komisjon tegi 15. mail 2013 nõukogule ettepaneku, et lepingule tuleks liidu nimel alla kirjutada ja seda tuleks liidu ja Ukraina vahel osaliselt ajutiselt kohaldada kooskõlas selle artikliga 486, eeldusel et leping hiljem sõlmitakse.
            
         
               (4)
            
            
               Lepingu allakirjutamine ja sõlmimine toimub eraldi menetluse korras Euroopa Liidu lepingu ja Euroopa Liidu toimimise lepingu reguleerimisalasse kuuluvate küsimuste osas.
            
         
               (5)
            
            
               Leping, täpsemalt selle artikkel 342 ja XXVII lisa, hõlmab samuti Euroopa Aatomienergiaühenduse pädevusse kuuluvaid küsimusi, kuivõrd need on seotud tuumaküsimustega.
            
         
               (6)
            
            
               Seepärast tuleks leping sõlmida ka Euroopa Aatomienergiaühenduse nimel Euroopa Aatomienergiaühenduse asutamislepingu reguleerimisalasse kuuluvate küsimuste osas.
            
         
               (7)
            
            
               Vastavalt Euroopa Aatomienergiaühenduse asutamislepingu artiklile 102 ei või leping Euroopa Aatomienergiaühenduse jaoks jõustuda enne, kui liikmesriigid on Euroopa Komisjonile teatanud, et see on saanud kohaldatavaks kooskõlas nende vastava riigisisese õigusega.
            
         
               (8)
            
            
               Lepingu sõlmimine Euroopa Komisjoni poolt Euroopa Aatomienergiaühenduse nimel tuleks seetõttu heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Kiidetakse heaks ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu sõlmimine Euroopa Komisjoni poolt Euroopa Aatomienergiaühenduse nimel (2).
   Artikkel 2
   Käesolev otsus jõustub selle vastuvõtmise päeval.
   
      Luxembourg, 23. juuni 2014
      
         
            Nõukogu nimel
         
         
            eesistuja
         
         C. ASHTON
      
   
   
      (1)  Partnerlus- ja koostööleping Euroopa ühenduste ja nende liikmesriikide ning Ukraina vahel (EÜT L 49, 19.2.1998, lk 3).
   
      (2)  Lepingu tekst lisatakse nõukogu 17. märtsi 2014. aasta otsusele nr 2014/295/EL ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta selle preambuli, artikli 1 ning I, II ja VII jaotise osas (ELT L 161, 29.5.2014, lk 1).